1-ы Менскі беларускі пяхотны полк, таксама вядомы як 1-ы Беларускі мейскі полк і 1-ы Беларускі пешы полк — адно з шматлікіх беларускіх нацыянальных вайсковых фармаванняў у войску Расійскай дзяржавы Керанскага (Беларускі корпус расійскага войска), потым РСФСР Леніна (Беларуская Чырвоная гвардыя), створанае Цэнтральнай беларускай вайсковай радай. Полк стаўся асноваю ўзброеных фармаванняў Выканаўчага камітэту Вялікае Беларускае рады Усебеларускага з’езду.